Libra sterlingorum
Vide etiam paginam discretivam: Libra. Libra sterlingorum vel libra sterlingica (Anglice pound sterling), £ vel GBP notata, abbreviata STG, etiam libra Britannica dicta, est moneta publica Britanniarum Regni, Caesareae, Lisiae, Monapiae, Georgiae australis et insularum Sandwich australium, Territorii Antarctici Britannici, atque Insularum Tristanensium. In centum denarios, sive penningos (Anglice sing. penny, plur. pence), p notatos, dividitur. Nonnullae aliae civitates monetas habent libras vel pounds appellatas, cum libra sterlingorum non coniunctas.